钦定古今图书集成/明伦汇编/氏族典/第488卷 > 谢存儒
## 钦定古今图书集成/明伦汇编/氏族典/第488卷 > 谢存儒

按《万姓统谱》：“存儒字懋玠，蒲圻人。嘉靖丙戌进士，为
行人，迁给事中，会论事落职，寻擢知南昌府。精勤职
事，奸豪敛手，郡称大治。历山东布政，以年饥谷贵，令
民兼钱输漕谷，省漕费过半，东土以安。擢副都御史，
巡抚河南。疏请折钧州陶器价，钧人立石颂焉。厘革
祥符炬夫费，以资军食。提兵守磁州，北敌不敢南牧。”
晋兵部侍郎，卒。